**Ostumenetluse „Ostumenetlus liitumiste ehitamiseks“ (edaspidi: Ostumenetlus) kõrvaldamise alused ja kvalifitseerimise tingimused.**

**Taotlejate kvalifitseerumine 110kV alajaamade ehitustööde tellimiseks kehtib kuni 31.12.2021 (sh) algatatud ostumenetlustele.**

1. **Ostumenetlusest kõrvaldamise alused**
   1. Elering AS (edaspidi: Elering) ei sõlmi lepingut ja kõrvaldab Ostumenetlusest taotleja:
      1. keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud kuritegelikus ühenduses osalemise, aususe kohustuse rikkumise või korruptiivse teo, kelmuse, terroriakti toimepaneku või muu terroristliku tegevusega seotud kuriteo või sellele kihutamise, kaasaaitamise või selle katse, rahapesualase süüteo või terrorismi rahastamise eest;
      2. keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud riigis ilma seadusliku aluseta viibivale välismaalasele töötamise võimaldamise või välismaalase Eestis töötamise tingimuste rikkumise võimaldamise, sealhulgas seaduses sätestatud töötasu määrast väiksema töötasu maksmise eest;
      3. keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud laste tööjõu ebaseadusliku kasutamise või inimkaubandusega seotud teo eest;
      4. kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt;
      5. kes või kelle haldus-, juhtimis- või järelevalveorgani liige on rahvusvahelise sanktsiooni subjekt rahvusvahelise sanktsiooni seaduse tähenduses.

Taotleja/ühistaotlejad esitab/esitavad allkirjastatud kinnituse kõrvaldamise aluste puudumise kohta Eleringi poolt etteantud vormil „Kinnitus kõrvaldamise aluste puudumise kohta (vorm)“. Vorm allkirjastada. Vt dokumendi „Juhised pakkujatele“ p 4.1.1.

Taotleja/ühistaotlejad esitab/esitavad Eleringi nõudmisel täiendavaid dokumente Ostumenetlusest kõrvaldamise aluste puudumise kohta juhul, kui Eleringil pole antud infot võimalik avalikust andmekogust olulisi kulutusi tegemata kontrollida.

Elering juhib tähelepanu „Juhised pakkujatele“ punktis 4 sätestatud keelenõudele.

* 1. Kui taotluse esitavad mitu taotlejat ühiselt, peavad nad Ostumenetluse ning lepingu sõlmimise ja täitmisega seotud toimingute tegemiseks volitama enda hulgast esindaja. Ühistaotlejate aadressiks ning kontaktandmeteks Ostumenetluses on volitatud esindaja aadress ja kontaktandmed. Ühistaotluse/ühispakkumuse korral vastutavad ühistaotlejad/ühispakkujad lepingu täitmise eest solidaarselt.

Ühistaotlejad esitavad esindajale antud volikirja ja kirjaliku kinnituse, et ühistaotlejad/ühispakkujad vastutavad lepingu täitmise eest solidaarselt.

Ühistaotlejad võivad kasutada etteantud vormi „Ühistaotlejate, ühispakkujate volikiri ja kinnitus (vorm)“. Vorm allkirjastada. Vt dokumendi „Juhised pakkujatele“ p 4.2.2.

Elering juhib tähelepanu „Juhised pakkujatele“ punktis 4 sätestatud keelenõudele.

1. **Majanduslik ja finantsseisund**
   1. Taotleja viimase kolme (3) majandusaasta (lõppenud ning kinnitatud majandusaasta aruandega) netokäive peab olema kokku vähemalt seitsesada viiskümmend tuhat eurot ja null senti (750 000,00 EUR) ning igal majandusaastal seejuures vähemalt kakssada viiskümmend tuhat eurot ja null senti (250 000,00 EUR).

Taotleja/ühistaotlejad esitab/esitavad andmed netokäibe kohta Eleringi poolt etteantud vormil „Eelnevate majandusaastate netokäibed (vorm)“. Vorm allkirjastada. Vt dokumendi „Juhised pakkujatele“ p 4.1.2.

Taotleja/ühistaotlejad esitab/esitavad Eleringi nõudmisel täiendavaid dokumente netokäibe kohta juhul, kui Eleringil pole antud infot võimalik avalikust andmekogust olulisi kulutusi tegemata kontrollida.

Elering juhib tähelepanu „Juhised pakkujatele“ punktis 4 sätestatud keelenõudele.

* 1. Kui taotleja soovib tõendada oma vastavust majanduslikule ja finantsseisundile esitatud nõuetele teise ettevõtja vahendite alusel, siis peavad taotleja ja teine ettevõtja vastutama solidaarselt lepingu selle osa täitmise eest, mille suhtes teise ettevõtja vahenditele tugineti.

Taotleja poolt teise ettevõtja vahenditele tuginemise korral esitab taotleja:

* informatsiooni selle kohta, et mis osas taotleja teise ettevõtja vahenditele tugineda soovib;
* teise ettevõtja kirjaliku allkirjastatud kinnituse, et viimasel on vastavad vahendid olemas ning et teine ettevõtja on nõus tema vahendite kasutamisega lepingu täitmisel;
* taotleja enda kirjaliku allkirjastatud kinnituse, et taotleja vastutab solidaarselt lepingu selle osa täitmise eest, mille suhtes teise ettevõtja vahenditele tugineti;
* teise ettevõtja kirjaliku allkirjastatud kinnituse, et teine ettevõtja vastutab solidaarselt lepingu selle osa täitmise eest, mille suhtes teise ettevõtja vahenditele tugineti.

Eleringi kontrollib, kas ettevõtjatel, kelle vahenditele tuginetakse, esinevad kõrvaldamise alused ja kas nad vastavad kvalifitseerimise tingimustele, mille osas taotleja nende vahenditele tugineb.

Elering juhib tähelepanu „Juhised pakkujatele“ punktis 4 sätestatud keelenõudele.

1. **Tehniline ja kutsealane pädevus**
   1. Taotleja peab olema Ostumenetluse eelkvalifitseerimise alguse kuupäevale (arvestatuna alates Ostumenetluse eelkvalifitseerimise teate Eleringi veebilehel avaldamise kuupäevast) eelneva kuuekümne (60) kuu jooksul (leping peab olema lõppenud) nõuetekohaselt täitnud vähemalt ühe (1) 110kV või kõrgema pingega alajaama ehituse lepingu, maksumusega vähemalt üks sada tuhat (100 000,00) EUR (käibemaksuta) või rohkem ühe (1) lepingu kohta.

Taotleja/ühistaotleja esitab andmed referentsobjektide kohta Eleringi poolt etteantud vormil „Andmed varasemalt täidetud lepingu kohta (vorm)“ (taotlejal on kohustuslik täita kollasega märgitud väljad ja vormis pole lubatud teha sisulisi muudatusi). Vorm allkirjastada.

Riigihanke korral märkida viitenumber. Vt dokumendi „Juhised pakkujatele“ p 4.1.3.

Taotleja/ühistaotlejad esitab/esitavad Eleringi nõudmisel täiendavaid dokumente (sh Tellija kinnituse) eelnevalt täidetud lepingu kohta juhul, kui Eleringil pole antud infot võimalik avalikust andmekogust olulisi kulutusi tegemata kontrollida. Eleringil on lubatud ette anda vorm.

Elering juhib tähelepanu „Juhised pakkujatele“ punktis 4 sätestatud keelenõudele.

* 1. Taotlejal peab olema lepingu täitmisel meeskonnas vähemalt üks (1) elektritöid juhtiv isik, kellel on kas kehtiv (eelkvalifitseerimistaotluse esitamise tähtpäeva seisuga) A-pädevus või kehtiv (eelkvalifitseerimistaotluse esitamise tähtpäeva seisuga) elektriinseneri (vähemalt tase 7) kutsetunnistus.

Taotleja/ühistaotlejad esitab/esitavad:

* + 1. andmed spetsialisti kohta Eleringi poolt etteantud vormil „Kinnitus elektritöid juhtiva isiku kohta (vorm)“. Vorm allkirjastada. Vt dokumendi „Juhised pakkujatele“ p 4.1.4.

Kui Taotleja/ühistaotlejad esitab/esitavad spetsialisti rolli A-pädevusega isiku, tuleb kinnituses märkida ka pädevustunnistuse nr.

Kui Taotleja/ühistaotlejad esitab/esitavad spetsialisti rolli elektriinseneri kutsega isiku, tuleb kinnituses märkida ka kutsetunnistuse nr.

Taotleja/ühistaotlejad esitab/esitavad Eleringi nõudmisel A-pädevusega elektritöid juhtiva isiku pädevustunnistuse koopia või elektriinseneri (vähemalt tase 7) kutsetunnistuse koopia või muu samaväärse dokumendi koopia, mis tõendab, et spetsialistil on olemas Eleringi poolt nõutud pädevus, mis vastab Eestis kehtivale.

NB! Juhul, kui kutsestandardid kaotavad kehtivuse, siis peab isik vastama uuele kehtestatavale samaväärsele kutsestandardile.

Kui spetsialist ei osale käesolevas ostumenetluses Taotleja/ühistaotlejate töötajana, vaid on eraisikust alltöövõtja, siis tuleb Hankija nõudmisel esitada nimetatud spetsialisti kirjalik kinnitus ostumenetluses osalemise ning edukaks tunnistamise korral Hankelepingu täitmisel osalemise kohta.

Elering juhib tähelepanu „Juhised pakkujatele“ punktis 4 sätestatud keelenõudele.

* 1. Taotleja poolt teise ettevõtja vahenditele tuginemine on lubatud üksnes juhul, kui ettevõtjad, kelle vahenditele tuginetakse, täidavad vastava lepingu osa isiklikult. Eleringi nõudmisel peab taotleja esitama teise ettevõtja kinnituse, et osas, milles tema vahenditele tuginetakse, täidab ta lepingu isiklikult.

Eleringi kontrollib, kas ettevõtjatel, kelle vahenditele tuginetakse, esinevad kõrvaldamise alused ja kas nad vastavad kvalifitseerimise tingimustele, mille osas taotleja nende vahenditele tugineb.

Elering juhib tähelepanu „Juhised pakkujatele“ punktis 4 sätestatud keelenõudele.